Chippenham
Store norske leksikon,Geografi,Verdens geografi,Europa,Storbritannia og Nord-Irlands geografi
Chippenham er en administrasjonsby i Storbritannia, England, i grevskapet Wiltshire, ved elven Avon, øst for Bath. Like sør for byen ligger den fredede landsbyen Lacock. Chippenham har 35 800 innbyggere (2011).
Chippenham er et gammelt handelssenter med betydelig ullindustri fra 1500- til 1800-tallet. Senere ble byen et berømt ostemarked og velkjent for sin baconproduksjon, men da jernbanen kom i 1841 fulgte mange nye yrkesgrupper med. Chippenham ligger på hovedlinjen til London Paddington og plasseringen midt mellom Bath og Swindon har gjort byen til et populært sted å bo og besøke. Les mer i Store norske leksikon England – lokale myndigheter England Storbritannia